عن طريق معرفتك بالاقتصاد .. تتخيل علميا مصر مساراها ازاي بافتراض افضل حاجة واسوء حاجة واهم من كل ده افتراض الواقعي الي احنا فيه
الحلول الاقتصادية (العلمية) سهلة ، وممكن لو جمعت مثلًا أقوال الناصحين من أيام عبد الناصر كده ، تطلع خطة إنقاذ اقتصادي تخلي مصر قوة عظمى اقتصادية ربما.  لكن مشكلة الاقتصاد المصري مش في وجود حلول أصلًا ، مشكلة الاقتصاد المصري الأساسية في "المشكلات الهيكلية" داخل جسم الاقتصاد.  بما فيها مشكلات القطاع الحكومي كله ، تشريعًا وتنفيذًا ورقابة.  مشكلات الطبقات العاملة وثقافتها ومستوى تعليمها.  مشكلات السياسة والجيوسياسة والهيمنة.  مشكلات كتييييييييييير جدًا.  وعشان كده مصر ما ينفعهاش حلول مستوردة. الحل لازم يتصمم هنا ، ويتنفذ هنا ، وعمومًا مافيش دولة خرجت من الدايرة المقفولة دي غير لما صممت حلها بنفسها ، مناسب لمشكلاتها هي.  والحل دا المفروض عشان نصممه ننتج متخصصين محترفين قادرين على إنتاجه بالأساس.  وعشان ننتج متخصصين لازم نعمل شوية حاجات تانية ، وهكذا. فالحل العملي محتاج تضافر جهود صراحة وكمية علماء محترمين وساسة مخلصين وعاوزين يصلحوا مش يسرقوا وليلة كبيرة أوي سعاتك. أما أفضل حاجة ممكن تحصل في مصر حاليًا وفقًا للواقع : أن احنا نفضل زي ما احنا كده وما ننزلش لمستويات أدنى ، دي بالنسبة لي أمنية والله!  أما أسوأ حاجة - وهي اللي هتحصل غالبًا - .. فربنا يستر علينا.